Villermus, Dei gratia, Parisiensis episcopus: omnibus presentes litteras inspecturis, in Domino salutem. Notum fieri volumus quod nos intuitu devotionis quam ad Autissiodorensem habuimus ecclesiam in qua a puero nutriti sumus, capitulo ejusdem ecclesie, ob remedium anime nostre et parentum nostrorum concessimus domos nostras de claustro, juxta Portam Pendentem cum pertinentiis suis, et vineam de Croysy versus S. Gervasium, quam de novo plantari fecimus, et de novo ipsum capitulum investimus ad celebrandam missam ob remedium anime nostre. Actum anno Domini millesimo ducentesimo vigesimo tertio, mense novembri.